3. melléklet a 21/2019. (XI.29.) önkormányzati rendelethez 
41/2014. (XII.16.) önkormányzati rendelet 5. melléklete 

ABONYI POLGÁRMESTERI HIVATAL BELSŐ SZERVEZETI TAGOZÓDÁSA, LÉTSZÁMA, MUNKA ÉS ÜGYFÉLFOGADÁSI RENDJE

1. A hivatal megnevezése, jogállása, irányítása, vezetése 
1.1. A hivatal elnevezése: Abonyi Polgármesteri Hivatal (továbbiakban: hivatal).
1.2. A hivatal Abony Város Önkormányzata által alapított, a polgármester irányításával, a jegyző vezetésével működik.
1.3. A hivatal jogállása: a hivatal jogi személy, önállóan működő és gazdálkodó költségvetési szerv.

1.4. A hivatal az önkormányzat működésével, az önkormányzati döntések előkészítésével és végrehajtásával, az önkormányzati és közigazgatási hatósági ügyek előkészítésével és végrehajtásával kapcsolatos feladatokat látja el.

1.5. A polgármester a hivatal vonatkozásában ellátja az Mötv. 67. §-ában rögzített hatásköreit.
1.6. A jegyző a hivatal vonatkozásában ellátja az Mötv. 81. §-ában rögzített hatásköreit

1.7. A hivatal képviseletét a jegyző látja el. A jegyző a hivatal eseti képviseletére a hivatal köztisztviselőinek meghatalmazást adhat.

1.8. Az aljegyző ellátja az adócsoport szervezeti egység vezetésével járó feladatokat. 

1.9. A jegyzőt távolléte esetén az aljegyző helyettesíti
1.10. Az aljegyző által ellátandó feladatokat a jegyző határozza meg.

2. A hivatal belső szervezeti tagozódása
 2.1. A hivatal feladatait az alábbi osztályi és csoport szintű szervezeti tagozódásban látja el. A szervezeti tagozódás szempontjából a titkárság az osztállyal esik egy tekintet alá. 

2.2. A hivatal szervezeti egységei: 

Titkárság

Gazdasági Osztály 

Hatósági és Szociális Ügyek Osztálya
Településfejlesztési osztály
Adócsoport
2.3. A Hivatal belső szervezeti egységei közötti munkamegosztás rendjét és a konkrét feladatokat az Abonyi Polgármesteri Hivatal Szervezeti és Működési Szabályzata szabályozza.

2.4. A hivatal létszámát az Önkormányzat költségvetési rendeletében határozza meg.

3. A hivatal ügyfélfogadási rendje:
3.1. A jegyző minden hétfőn 15:00 – 18:00 óra között ügyfélfogadást tart. A külön szabályozott tisztségviselői fogadónapokon ​szükség szerint– a jegyző vagy az osztályvezetők is részt vesznek.

3.2. A hivatalban az ügyfélfogadási idő:

Hétfőn: 13:00 – 18:00 óráig

Kedden: szünetel

Szerdán: 8:00 – 16:00 óráig

Csütörtökön: szünetel

Pénteken:. 8:00 – 12:00 óráig tart.

3.3. A Pénztár nyitvatartási ideje:

Hétfőn: 13:00 – 16:00 óráig

Kedden: szünetel

Szerdán: 8:00 – 14:00 óráig

Csütörtökön: szünetel

Pénteken: 8:00 – 10:30 óráig tart.

4. A hivatal munkarendje:

Hétfőn: 7:30 – 18:00 óráig

Kedden, szerdán: 7:30 – 16:00 óráig

Csütörtök 7:30 – 15:00 óráig

Pénteken 7:30 – 12:30 óráig tart.
5. A munkaszüneti nap

Az Abonyi Polgármesteri Hivatal köztisztviselői számára a Közszolgálati Tisztviselők Napja, július 1-je munkaszüneti nap.
